stanford-oval/wikipedia huggingface dataset:
โกตากีนาบาลู

| โกตากีนาบาลู |
| --- | --- |
นคร และเมืองหลวงของรัฐ
นครโกตากีนาบาลู Bandaraya Kota Kinabalu
การถอดเสียงภาษาอื่น
 • อักษรยาวี: کوتا کينابالو
 • จีน: 亞庇 (ตัวเต็ม)
สถานที่ต่าง ๆ ในโกตากีนาบาลู
   ธง ตรา
สมญา: KK
คำขวัญ: เมืองตากอากาศธรรมชาติ (Bandaraya Peranginan Semula Jadi)
th
โกตากีนาบาลูที่ตั้งโกตากีนาบาลูในรัฐซาบะฮ์แสดงแผนที่รัฐซาบะฮ์โกตากีนาบาลูโกตากีนาบาลู (ประเทศมาเลเซีย)แสดงแผนที่ประเทศมาเลเซีย
พิกัด: 05°58′30″N 116°04′21″E﻿ / ﻿5.97500°N 116.07250°E﻿ / 5.97500; 116.07250
ประเทศ:  มาเลเซีย
รัฐ:  รัฐซาบะฮ์
เขต: ชายฝั่งตะวันตก
จักรวรรดิบรูไน: คริสต์ศตวรรษที่ 15–18
ก่อตั้งโดยบริษัทบอร์เนียวเหนือชาร์เตอร์: ค.ศ. 1882
ตั้งเป็นเมืองหลวงของบอร์เนียวเหนือ: ค.ศ. 1946
สถานะเทศบาล: 1 มกราคม ค.ศ. 1979
สถานะนคร: 2 กุมภาพันธ์ ค.ศ. 2000
อำเภอ: โกตากีนาบาลู
การปกครอง
 • นายกเทศมนตรี: นูร์ลีซา อาวัง อาลิป   (ตั้งแต่วันที่ 1 มกราคม ค.ศ. 2021)
 • ส.ส.: Chan Foong Hin (DAP) (โกตากีนาบาลู)   (ตั้งแต่วันที่ 9 พฤษภาคม ค.ศ. 2018)
พื้นที่
 • นคร: 351 ตร.กม. (136 ตร.ไมล์)
 • เขตเมือง: 816 ตร.กม. (315 ตร.ไมล์)
 • รวมปริมณฑล: 3,277 ตร.กม. (1,265 ตร.ไมล์)
ความสูง: 5 เมตร (16 ฟุต)
ประชากร (2019)
 • นคร: 572,500 คน
 • ความหนาแน่น: 1,626 คน/ตร.กม. (4,210 คน/ตร.ไมล์)
 • เขตเมือง: 796,900 คน
 • รวมปริมณฑล: 1,092,400 คน
 : ข้อมูลจากสำนักงานสถิติแห่งชาติมาเลเซีย (MyLocal Stats) Official Portal. Kota Kinabalu metropolitan area includes population residing in the districts of Penampang, Putatan, Tuaran and Papar.
เขตเวลา: UTC+8 (เวลามาตรฐานมาเลเซีย)
รหัสไปรษณีย์: 88xxx; 89xxx
รหัสพื้นที่: 088, 087
ป้ายทะเบียนยานพาหนะ: EJ, EJA, EJB (1967–1980)   SA (1980–2018) SY (2018–present)
เว็บไซต์: dbkk.sabah.gov.my
โกตากีนาบาลู (มลายู: Kota Kinabalu, کوتا کينا بالو; จีน: 亚庇; พินอิน: Yàbì) มีชื่อเดิมว่า เจสเซลตัน (อังกฤษ: Jesselton) และเป็นที่รู้จักในชื่อย่อว่า เคเค (มลายู: KK) เป็นเมืองหลวงของรัฐซาบะฮ์ ประเทศมาเลเซีย เป็นเมืองที่ตั้งอยู่ชายฝั่งทะเลจีนใต้ทางตะวันตกของรัฐซาบะฮ์ และตั้งอยู่ทางตะวันตกเฉียงเหนือของเกาะบอร์เนียว มีประชากรราว 452,058 คน
ปัจจุบันโกตากีนาบาลูเป็นแหล่งท่องเที่ยวที่สำคัญ และเปรียบเสมือนประตูสำหรับนักท่องเที่ยวที่เข้ามาเยือนซาบะฮ์และบอร์เนียว นอกจากนี้โกตากีนาบาลูยังเป็นเมืองสำคัญทางอุตสาหกรรมและพาณิชย์ของมาเลเซียตะวันออก ทำให้ที่นี่เป็นหนึ่งในเมืองที่โตเร็วที่สุดของมาเลเซีย
ความสัมพันธ์กับนานาชาติ

มีหลายประเทศที่ตั้งสถานกงสุลที่โกตากีนาบาลู เช่นออสเตรเลีย, บรูไน, จีน, เช็กเกีย, เดนมาร์ก, ฝรั่งเศส, ฟินแลนด์, อินโดนีเซีย, ญี่ปุ่น, นอร์เวย์, ปานามา, โรมาเนีย, สโลวาเกีย, สเปน, สวีเดน และสหราชอาณาจักร
ความสัมพันธ์กับนานาชาติ > เมืองพี่น้อง

ปัจจุบัน โกตากีนาบาลูมีเมืองพี่น้อง 16 แห่ง:
ร็อกกิงแฮม ประเทศออสเตรเลีย
หางโจว ประเทศจีน
เหอหยวน ประเทศจีน
เจียงเหมิน ประเทศจีน
อู่ฮั่น ประเทศจีน
ซีอาน ประเทศจีน
จางเจียกั่ง ประเทศจีน
อันตานานารีโว ประเทศมาดากัสการ์
วลาดีวอสตอค ประเทศรัสเซีย
คาพย็อง ประเทศเกาหลีใต้
ยงอิน ประเทศเกาหลีใต้
ยอซู ประเทศเกาหลีใต้
ไทเป ประเทศไต้หวัน
เถา-ยฺเหวียน ประเทศไต้หวัน
ราชบุรี ประเทศไทย
พอร์ตแลนด์ สหรัฐ
แหล่งข้อมูลอื่น

Kota Kinabalu City Hall
| ด ค กนครในประเทศมาเลเซีย |
| --- | --- |
 กวนตัน  กัวลาเตอเริงกานู  กัวลาลัมเปอร์  กูจิง  โกตากีนาบาลู  จอร์จทาวน์  โจโฮร์บะฮ์รู  ชะฮ์อาลัม  ซูบังจายา  เซอเบอรังเปอไร  เซอเริมบัน  ปาซีร์กูดัง  เปอตาลิงจายา  มะละกา  มีรี  อาโลร์เซอตาร์  อิซกันดาร์ปูเตอรี  อีโปะฮ์ 
| ฐานข้อมูลการควบคุมรายการหลักฐาน  |
| --- | --- |
นานาชาติ:  VIAF  เวิลด์แคต 
ประจำชาติ:  เยอรมนี  อิสราเอล  สหรัฐ 
ภูมิศาสตร์:  มิวสิกเบรนซ์ พื้นที่ 
อื่น ๆ:  IdRef
บางกอก เอ็นเตอร์เทนเม้นท์ วีค

งานสัปดาห์สื่อบันเทิงกรุงเทพ หรือ บางกอก เอ็นเตอร์เทนเม้นท์ วีค (อังกฤษ: Bangkok Entertainment Week) เป็นงานแสดงสื่อบันเทิงในประเทศไทย โดยความร่วมมือขององค์กรภาครัฐร่วมกับเอกชนในการสร้างมหกรรมสื่อบันเทิงและวัฒนธรรมร่วมสมัยที่ใหญ่ที่สุดในเอเชียตะวันออกเฉียงใต้ จัดขึ้นเป็นครั้งแรกในปี พ.ศ. 2558
ประวัติ

บางกอก เอ็นเตอร์เทนเม้นท์ วีค เป้นงานจัดแสดงสื่อบันเทิงและสื่อดิจิตอลในประเทศไทย โดยความร่วมมือของกระทรวงการต่างประเทศ, กระทรวงเทคโนโลยีสารสนเทศและการสื่อสาร โดยสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน), กระทรวงวัฒนธรรม, กรมส่งเสริมการค้าระหว่างประเทศ กระทรวงพาณิชย์, การท่องเที่ยวแห่งประเทศไทย, กรุงเทพมหานคร และสำนักงานส่งเสริมการจัดประชุมและนิทรรศการ (องค์การมหาชน) ร่วมกับภาคเอกชนในการจัดงาน เพื่อส่งเสริมความเข้มแข็งให้แก่อุตสาหกรรมธุรกิจบันเทิงและสื่อดิจิตอลของไทย โดยเป็นการผนวกรวมงานที่เอกชนจัดมาในปีก่อนๆ ร่วมกับกิจกรรมของทางภาครัฐ เริ่มจัดเป็นครั้งแรก ระหว่างวันที่ 27 มีนาคม-3 พฤษภาคม พ.ศ. 2558
กิจกรรม > ไทยแลนด์ คอมิค-คอน

ไทยแลนด์ คอมิค-คอน (อังกฤษ: Thailand Comic-Con) จัดโดยความร่วมมือของกันตนา และ พี.พี.ดับบลิว. อินเตอร์แอ็คทีฟ ในปี 2558 กำหนดจัดขึ้นในวันที่ 1-3 พฤษภาคม ณ รอยัล พารากอน ฮอลล์ สยามพารากอน โดยจัดร่วมกับคอนเสิร์ต อะนิเมะ ไอดอล เอเชีย 2015
กิจกรรม > ไทยแลนด์ ทอย เอ็กซ์โป

ไทยแลนด์ ทอย เอกซ์โป (อังกฤษ: Thailand Toy Expo) งานแสดงของเล่นและของสะสมเกี่ยวกับการ์ตูนและภาพยนตร์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์การค้าเซ็นทรัลเวิลด์
กิจกรรม > บางกอก คอมิค-คอน

บางกอก คอมิค-คอน (อังกฤษ: Bangkok Comic-Con) จัดโดยความร่วมมือของบีอีซี-เทโร เอ็นเตอร์เทนเม้นท์ และทรูวิชันส์ ในปี 2558 กำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค โดยจัดร่วมกับงานเทศกาลอะนิเมะเอเชีย 2015
กิจกรรม > บางกอก อินเตอร์เนชันแนล ดิจิตอล คอนเทนต์ เฟสติวัล

เทศกาลสื่อดิจิตอลนานาชาติกรุงเทพฯ หรือ บางกอก อินเตอร์เนชันแนล ดิจิตอล คอนเทนต์ เฟสติวัล (อังกฤษ: Bangkok International Digital Content Festival) เป็นงานจัดแสดงและสัมมนาด้านสื่อดิจิตอล โดยในปี 2558 งานสัมมนาจัดให้มีขึ้นระหว่างวันที่ 27-29 เมษายน ณ โรงแรมเซ็นทารา แกรนด์ แอท เซ็นทรัลเวิลด์ และงานแสดงสินค้ากำหนดจัดขึ้นในวันที่ 30 เมษายน-3 พฤษภาคม ณ ศูนย์นิทรรศการและการประชุมไบเทค พร้อมกับงานบางกอก คอมิค-คอน
แหล่งข้อมูลอื่น

เว็บไซต์ทางการ เก็บถาวร 2015-05-03 ที่ เวย์แบ็กแมชชีน
ไทยแลนด์ คอมิค-คอน
บางกอก คอมิค-คอน เก็บถาวร 2015-04-03 ที่ เวย์แบ็กแมชชีน
บางกอก อินเตอร์เนชันแนล ดิจิตอล คอนเทนต์ เฟสติวัล
พระยาอนุมานราชธน (ยง เสฐียรโกเศศ)

| ศาสตราจารย์พระยาอนุมานราชธน (ยง เสฐียรโกเศศ)ม> ป.ช. ม.ว.ม. ท.จ.ว. อ.ป.ร. ๓ |
| --- | --- |


ผู้อำนวยการมหาวิทยาลัยศิลปากร
ดำรงตำแหน่ง พ.ศ. 2486 – พ.ศ. 2492
นายกคณะกรรมการ: แปลก พิบูลสงคราม
ก่อนหน้า: สถาปนามหาวิทยาลัย
ถัดไป: พระเจ้าวรวงศ์เธอ พระองค์เจ้าภาณุพันธุ์ยุคล
 
ข้อมูลส่วนบุคคล
เกิด: หลีกวงหยง 14 ธันวาคม พ.ศ. 2431 เมืองพระนคร ประเทศสยาม (ปัจจุบัน กรุงเทพมหานคร ประเทศไทย)
เสียชีวิต: 12 กรกฎาคม พ.ศ. 2512 (80 ปี) จังหวัดพระนคร ประเทศไทย (ปัจจุบัน กรุงเทพมหานคร)
สัญชาติ: ไทย
คู่สมรส: ละไม อุมารัติ
บุตร: 10 คน
บุพการี: หลี เสฐียรโกเศศ (บิดา) เฮียะ เสฐียรโกเศศ (มารดา)
การศึกษา: โรงเรียนบ้านพระยานานา   โรงเรียนอัสสัมชัญ
อาชีพ: ข้าราชการ นักเขียน นักวิชาการ
ลายมือชื่อ: 
อาชีพนักเขียน
นามปากกา: เสฐียรโกเศศ
ผลงานที่สำคัญ: กามนิต-วาสิฏฐี
 

ศาสตราจารย์ พระยาอนุมานราชธน (14 ธันวาคม พ.ศ. 2431 - 12 กรกฎาคม พ.ศ. 2512) นักปราชญ์และนักการศึกษาคนสำคัญของไทย  ผู้มีผลงานดีเด่นทางด้านวัฒนธรรมและเป็นหนึ่งในบุคคลสำคัญของโลกชาวไทย ประจำปี พ.ศ. 2531 ขององค์การศึกษาวิทยาศาสตร์และวัฒนธรรมแห่งสหประชาชาติ (ยูเนสโก)
ประวัติ > ชาติกำเนิด

พระยาอนุมานราชธน เกิดเมื่อวันศุกร์ที่ 14 ธันวาคม พ.ศ. 2431  ที่เรือนไม้หลังหนึ่ง ติดคูด้านใต้วัดพระยาไกร แถวโรงเลื่อยบริษัทบอร์เนียว  ซึ่งตั้งอยู่ที่ ตำบลพระยาไกร  อำเภอยานนาวา จังหวัดพระนคร (ซึ่งปัจจุบันคือแขวงวัดพระยาไกร เขตบางคอแหลม กรุงเทพมหานคร) เป็นบุตรของนายหลีกับนางเฮียะ  มีชื่อเดิมว่า หลีกวงหยง  ต่อมา ได้เปลี่ยนเป็น ยง และได้รับพระราชทานนามสกุลจากพระบาทสมเด็จพระมงกุฎเกล้าเจ้าอยู่หัวว่าเสฐียรโกเศศ  ต่อมาวันที่ 2 พฤษภาคม พ.ศ. 2485 จึงได้รับพระบรมราชานุญาตให้ใช้ราชทินนามอนุมานราชธนเป็นชื่อสกุล
ประวัติ > การศึกษา

เมื่ออายุราวห้าหกขวบได้เริ่มเรียนหนังสือกับบิดา โดยต้องตื่นตั้งแต่ตีห้ามาอ่านหนังสือ ครั้นอายุได้สักสิบขวบมารดาก็พาไปฝากเข้าโรงเรียนบ้านพระยานานา อยู่แถวใต้ปากคลองวัดทองเพลง เป็นนิวาสถานเดิมของพระยานานาพิพิธ บุตรชายคนหนึ่งของสมเด็จเจ้าพระยาบรมมหาพิชัยญาติ โรงเรียนนี้สอนทั้งภาษาไทยและภาษาอังกฤษ เด็กชายยงเรียนได้เร็วมากกว่าคนอื่นเพราะได้เรียนหนังสือมาแล้วกับบิดา
ต่อมาจึงเข้าเรียนโรงเรียนอัสสัมชัญ ในปี พ.ศ. 2443 ได้เลขประจำตัว อสช 1112 ขณะนั้นโรงเรียนใช้ระบบการสอนเป็นภาษาอังกฤษ มีการสอนภาษาไทยบ้างสัปดาห์ละสองชั่วโมงเท่านั้น ยง เสฐียรโกเศศ ได้เล่าเรียนจบชั้นมัธยม 4  พอขึ้นชั้นมัธยม 5 ก็ต้องออกจากโรงเรียนเพราะครอบครัวมีฐานะไม่ดี รวมทั้งมีพี่น้องหลายคนและพระยาอนุมานราชธนเป็นบุตรคนโต กระนั้นท่านกลับศึกษานอกระบบโรงเรียนและศึกษาตลอดชีวิต ด้วยมีนิสัยรักความรู้ กระทั่งได้ชื่อว่าเป็นนักปราชญ์คนสำคัญของไทย
ประวัติ > การทำงาน

หลังออกจากโรงเรียนท่านได้เริ่มชีวิตการทำงานด้วยการไปฝึกหัดผสมยาที่โอสถศาลาของรัฐบาล  และได้เรียนภาษาอังกฤษเพิ่มเติมในตอนกลางคืน  แต่เมื่อมิได้รับเบี้ยเลี้ยง จึงลาออกไปทำงานโรงแรมโอเรียนเต็ล ได้เงินเดือนๆ ละ 60 บาท  ทำได้ไม่ถึงปีจึงลาออกไปทำงานที่กรมศุลกากรในตำแหน่งเสมียน เงินเดือนๆ ละ 50 บาท  ทั้งนี้เพื่อมีเวลาพักผ่อนมากกว่าและรับยกเว้นเกณฑ์เข้าเป็นทหารด้วย  ที่กรมศุลกากร พระยาอนุมานราชธนได้พบนายนอร์แมน แมกสแวล  ผู้เป็นทั้งหัวหน้าและเป็นผู้สอนภาษาอังกฤษให้พระยาอนุมานราชธนจนแตกฉาน  รับราชการก้าวหน้ามาโดยตลอด และได้เลื่อนตำแหน่งจากขุน เป็นหลวง เป็นพระ ตามลำดับ
จนถึงปี พ.ศ. 2467 จึงได้รับพระราชทานบรรดาศักดิ์เป็นพระยาอนุมานราชธน มีตำแหน่งราชการในกระทรวงพระคลังมหาสมบัติ ถือศักดินา 1000
ภายหลังการเปลี่ยนแปลงการปกครอง  มีเหตุต้องออกจากราชการในปี พ.ศ. 2476  ซึ่งขณะนั้นท่านดำรงตำแหน่งผู้ช่วยอธิบดี แต่สองปีถัดมา หลวงวิจิตรวาทการ (วิจิตร วิจิตรวาทการ) ซึ่งเป็นอธิบดีกรมศิลปากรในขณะนั้น  ได้ชวนให้กลับมารับราชการที่กรมศิลปากร  และด้วยความรู้ความสามารถของท่านจึงได้เลื่อนตำแหน่งขึ้นตามลำดับ ตำแหน่งสุดท้ายได้เป็นอธิบดีกรมศิลปากร ซึ่งภายหลังการเกษียณอายุราชการและการต่ออายุราชการหลายครั้ง จึงออกจากราชการมารับบำนาญ
ครอบครัว

พระยาอนุมานราชธน สมรสกับคุณหญิงละไม อนุมานราชธน (สกุลเดิม อุมารัติ)  บิดาและมารดาแยกทางกันจึงอาศัยอยู่กับป้า ชื่อ แม่หมออี้ ซึ่งเป็นชีอยู่นิกายคริสต์คาทอลิก นางสาวละไมจึงเข้ารีตตามป้าไปด้วย
ความรักของพระยาอนุมานราชธนกับคุณหญิงอนุมานราชธนเป็นรักแรกพบ มีความประทับใจเมื่อแรกเห็นจึงพยายามทำความรู้จัก และขอคุณหญิงอนุมานราชธนแต่งงานโดยเหตุที่ว่าเธอเป็นแม่บ้านแม่เรือนรู้จักจัดการต่าง ๆ ให้เป็นระเบียบเรียบร้อย และคงปรนนิบัติมารดาและพี่น้องของท่านให้ได้รับความสะดวกสบายได้
ท่านมิได้จัดงานเลี้ยง เนื่องจากทางครอบครัวโดยเฉพาะมารดาไม่พอใจกับสะใภ้ที่เข้ารีตผู้นี้ คุณหญิงอนุมานราชธนท่านก็มีขันติอดทนอดกลั้นเป็นอย่างดี พระยาอนุมานราชธนก็มีความซื่อสัตย์ต่อภริยาเป็นอย่างยิ่ง มิได้มีภริยาอื่นเพิ่มเติมอีก
พระยาอนุมานราชธน และคุณหญิงอนุมานราชธน มีบุตรธิดาร่วมกัน 10 คน ดังรายนามต่อไปนี้
นางสมไสว เหราบัตย์
นายสมจัย อนุมานราชธน
เด็กหญิงสมปอง อนุมานราชธน
นางสมศรี สุกุมลนันทน์
นางสาวภัทรศรี อนุมานราชธน
ศาสตราจารย์มัลลี เวชชาชีวะ
นายยรรยง อนุมานราชธน
นายญาณิน อนุมานราชธน
พันตำรวจเอก บรรยง อนุมานราชธน
ศาสตราจารย์ แพทย์หญิงยุวัน อนุมานราชธน
หลังเกษียณอายุแล้ว ท่านก็ยังคงเขียนหนังสือและตำราออกมาอย่างสม่ำเสมอ โดยเฉพาะงานเขียนร่วมกับพระสารประเสริฐ (ตรี นาคะประทีป) ซึ่งมักทำงานด้วยกันโดยใช้นามปากกาว่า เสฐียรโกเศศ-นาคะประทีป เรียบเรียงหนังสือ ตำรา และวรรณกรรมอันทรงคุณค่าออกมาเป็นจำนวนมาก
พระยาอนุมานราชธนถึงแก่อนิจกรรมเมื่อวันที่ 12 กรกฎาคม พ.ศ. 2512
บรรดาศักดิ์และยศ

18 มกราคม พ.ศ. 2454 เป็น ขุนอนุมานราชธน
28 พฤศจิกายน พ.ศ. 2459 เป็น หลวงอนุมานราชธน มีตำแหน่งในกระทรวงพระคลังมหาสมบัติ ถือศักดินา 600
21 กรกฎาคม 2462 – เข้ารับพระราชทานสัญญาบัตรบรรดาศักดิ์
22 ธันวาคม พ.ศ. 2463 เป็น พระอนุมานราชธน มีตำแหน่งราชการในกระทรวงพระคลังมหาสมบัติ ถือศักดินา 800
30 ธันวาคม 2463 – อำมาตย์ตรี
1 มกราคม พ.ศ. 2467 เป็น พระยาอนุมานราชธน มีตำแหน่งราชการในกระทรวงพระคลังมหาสมบัติ ถือศักดินา 1,000
9 พฤษภาคม พ.ศ. 2485 ลาออกจากบรรดาศักดิ์
16 เมษายน พ.ศ. 2491 กลับคืนมีบรรดาศักดิ์เป็นพระยาอนุมานราชธนตามเดิม
ผลงานสำคัญ

ผลงานสำคัญของพระยาอนุมานราชธนในช่วงเวลา 80 ปีเศษแห่งชีวิตของท่านมีมากนับเป็นหนังสือได้มากกว่า 200 รายการ ดังปรากฏในเว็บไซต์ของคลังปัญญาชนสยาม ซึ่งเป็นเว็บไซต์เกี่ยวกับงานวรรณกรรมของประเทศไทย เรียงตามลำดับปีที่ตีพิม์เท่าที่ทราบดังนี้
ผลงานสำคัญ > ผลงานที่ทราบปีที่ตีพิมพ์

ปีที่ตีพิมพ์ที่ปรากฏเป็นปีตีพิมพ์ที่ทราบ มีหลายรายการที่มีการตีพิมพ์มาก่อนแล้ว เช่น หิโตปเทศ ที่ตีพิมพ์โดย "โรงพิมพ์ไท" มาตั้งแต่ครั้งแรกร่วมงานกับพระสารประเสริฐ หรือ "นาคะประทีป"
| --- | --- |
 เรื่องคนมีประโยชน์ 2465  อุปกรณ์รามเกียรติ์ 2475  คำสอนของพระพุทธเจ้า งานแปล 2475  เรื่องไทย-จีน 2478  ตำนานศุลกากร 2482  วิจารณ์เรื่องประเพณีทำศพ 2482  เรื่องของชาติไทย 2483  ประติมากรรมไทย  แปลจากต้นฉบับภาษาอังกฤษของ ศิลป พีระศรี 2490  นิรุกติศาสตร์ 2493  พระราชลัญจกรและตราประจำตัวประจำตำแหน่ง 2493  อธิบายนาฏศิลป์ไทย พร้อมด้วยคำนำเรื่องคีตศิลป์ 2494  เรื่องผีสางเทวดา 2495  เรื่องวัฒนธรรม 2496  ลัทธิของเพื่อน 2496  เรื่องแหลมอินโดจีนสมัยโบราณ 2497  ประเพณีและความรู้ทั่วไป 2498  เชื้อชาติ ภาษา และวัฒนธรรม 2498  กถาสริตสาคร (สาครเป็นที่รวมกระแสนิยาย) กถาบิฐและกถามุข แปลจากกาพย์ภาษาสันสกฤต 2499  เลิกทาสในรัชกาลที่ 5 2499  ศิลปสงเคราะห์ แปลจากต้นฉบับภาษาอังกฤษของ ศิลป พีระศรี 2500  เทศกาลลอยกระทง เล่นสาดน้ำวันสงกรานต์ ประเพณีทำบุญสวดมนต์เลี้ยงพระ 2500  ประเพณีไทยเกี่ยวกับเทศกาลเข้าพรรษา สารท ออกพรรษา 2500  ประเพณีเก่าของไทย ว่าด้วยการเกิด การปลูกบ้านสร้างเรือน ว่าด้วยการตาย 2500  ประเพณีการทำบุญสวดมนต์เลี้ยงพระ 2500  วัฒนธรรมเบื้องต้น 2501  ประเพณีเรื่องแต่งงานบ่าวสาวของไทย 2501  ประเพณีเก่าของไทย 5 ประเพณีเนื่องในการตาย 2501  กินโต๊ะจีน 2501  บันทึกความรู้ 2502  ประเพณีไทยเกี่ยวกับเทศกาล 2502  ค่าของวรรณคดี 2503  กามนิต ต้นฉบับแต่งโดยนักเขียนชาวเดนมาร์ก คาร์ล อดอล์ฟ เจลเลอร์รุป  แปลร่วมกับ นาคะประทีป (โดยใช้ฉบับที่แปลเป็นภาษาอังกฤษโดย จอห์น อี โลกี) 2503  เรื่องเจดีย์ 2503  รสวรรณคดี 2504  เรื่องอัศจรรย์ของโลก 2504  โลกนิติ ไตรพากย์ 2504  กวนอิม 2505  ประเพณีเนื่องในเทศกาล 2506  หิโตปเทศ การผูกมิตร การแตกมิตร สงคราม ความสงบ 2507  วิวัฒนาการแห่งวัฒนธรรม 2507:  ประเพณีเนื่องในการแต่งงานและประเพณีในการปลูกเรือน 2507  การศึกษาวรรณคดีแง่วรรณศิลป์ 2507  วรรณคดีที่น่ารู้ 2508  อาหรับราตรี 2509  รู้ไว้ 2509  ประเพณีเนื่องในการเกิดกับประเพณีเนื่องในการตาย 2510  ประเพณีเบ็ดเตล็ด 2510  ฟื้นความหลัง 2510  ชีวิตชาวไทยสมัยก่อน 2510  ความสัมพันธ์ระหว่างศาสนาพราหมณ์ พุทธ และชิน ในแง่ประวัติศาสตร์ 2511  อัตชีวประวัติของพระยาอนุมานราชธน 2512  อารยธรรมยุคดึกดำบรรพ์ 2512  ท้าววิศวามิตร 2512  ประเพณีปลูกเรือน-แต่งงาน 2512  พันหนึ่งทิวา 2512  โปแลนด์ราชย์ 2512  นานานีติ 2513  ชาติ-ศาสนา-วัฒนธรรม 2513  จดหมายโต้ตอบระหว่างเสฐียรโกเศศ กับ ส. ศิวรักษ์ พร้อมด้วยประวัติและข้อเกี่ยวกับพระยาอนุมานราชธน 2514  การศึกษาเรื่องประเพณีไทย 2514  เผชิญหน้ากับพระเจ้านโปเลียน 2514  ประวัตินานาประเทศ 2515  เมืองสวรรค์และผีสาง เทวดา 2515  วรรณกรรมของเสฐียรโกเศศ 2515  ศาสนาเปรียบเทียบ 2515  ขุมทรัพย์ของเด็กเรื่องคนมีประโยชน์ 2515  การศึกษาเรื่องประเพณีไทยและชีวิตไทยสมัยก่อน 2515  นิยายเบงคลี 2515  ประเพณีต่าง ๆ บางเรื่อง 2516  ประชุมเรื่องพระรามและแง่คิดจากวรรณคดี 2516  คำแก้ว 2516  สารานุกรมของเสฐียรโกเศศ 2516  ลัทธิ-ศาสนา 2516  การศึกษาศิลปและประเพณี 2517  เทศกาลสงกรานต์ 2525  ประเพณีต่าง ๆ ของไทย 2529  การเกิด 2531  แต่งงาน 2531  ความรู้เกี่ยวกับวรรณคดีและเทพนิยายสงเคราะห์ 2531  กำเนิดคน 2532  ชีวิตพระสารประเสิรฐที่ข้าพเจ้ารู้จัก 2532  วรรณกรรมเลือกสรรสำหรับเด็ก 2532  ชั่วฟ้าดินสลาย
ผลงานสำคัญ > ผลงานที่ไม่ทราบหรือไม่แน่ใจปีที่ตีพิมพ์

| --- | --- |
 เรื่องสั้นเกี่ยวกับประเพณีต่าง ๆ เทศกาลลอยกระทง ประเพณีทำบุญสวดมนต์เลี้ยงพระประเพณีเนื่องในการตาย  ประเพณีไทยเกี่ยวกับเทศกาลลอยกระทง  ประเพณีไทยเก่ยวกับเทศกาลสงกรานต์  ประเพณีเนื่องในการเกิด  ประเพณีในการสร้างบ้านปลูกเรือนวัตนธรรมและประเพณีต่าง ๆ ของไทย  โลกยุคดึกดำบรรพ์  เล่าเรื่องในไตรภูมิ  ลัทธิธรรมเนียมและประเพณีของไทย  ประเพณีเกี่ยวกับชีวิตของชาวไทยเทศกาลสงกรานต์  ประเพณีเกี่ยวกับชีวิตแต่งงาน  อำนาจแห่งความพยายาม  นิยายเอกของปาชา  อสูรและยักษ์ต่างกันอย่างไร เทพนิยายสงเคราะห์ ภาค 2  ประวัติศาสตร์โลกสมัยโบราณ  ปลูกเรือน  ปลูกเรือน-แต่งงาน  วัฒนธรรม:  ฟอลคอน  สดุดีเด็ก ๆ  สมญาภิธานรามเกียรติ์  พงศาวดารธรรมชาติของสัตว์  พระคเณศเทพนิยายสงเคราะห์ ภาค 4  ทศมนตรี  ไทย-จีน  ชีวิตของชาวนา  โซไรดา นางพญาแห่งทะเลทราย  การตาย  เรื่องพระโพธิสัตว์  เรื่องพระโมหมัด นะปีของอิสามิกชน  เรื่องพระราชลัญจกรและตราประจำตัวประจำตำแหน่ง  เรื่องเล่นสาดน้ำวันสงกรานต์ เทศกาลลอยกระทง และประเพณีทำบุญสวดมนต์เลี้ยงพระ  ขวัญและประเพณีการทำขวัญ  จดหมายจากพ่อถึงลูก  เครื่องราชูปโภคและเครื่องประกอบพระราชอิสริยยศของพระมหากษัตริย์ 25??
เครื่องราชอิสริยาภรณ์

พ.ศ. 2508 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2500 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2504 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2496 –  เหรียญดุษฎีมาลา เข็มศิลปวิทยา (ร.ด.ม.(ศ))
พ.ศ. 2487 –  เหรียญช่วยราชการเขตภายใน การรบสงครามมหาเอเชียบูรพา (ช.ร.)
พ.ศ. 2481 –  เหรียญจักรพรรดิมาลา (ร.จ.พ.)
พ.ศ. 2493 –  เหรียญรัตนาภรณ์ รัชกาลที่ 8 ชั้นที่ 3 (อ.ป.ร.3)
แหล่งข้อมูลอื่น

สมศรี สุกุมลนันทน์. (2549). พ่อ: พระยาอนุมานราชธน.[ลิงก์เสีย] กรุงเทพฯ: มูลนิธิเสฐียรโกเศศ–นาคะประทีป.
| ก่อนหน้า |  | พระยาอนุมานราชธน (ยง เสฐียรโกเศศ) |  | ถัดไป |
| --- | --- | --- | --- | --- |
| ไม่มี |  | ผู้อำนวยการมหาวิทยาลัยศิลปากร คนที่ 1  (พ.ศ. 2486 – พ.ศ. 2492) |  | พลตรี พลเรือตรี พลอากาศตรี  พระเจ้าวรวงศ์เธอ พระองค์เจ้าภาณุพันธุ์ยุคล |
| ด ค กรายพระนามและชื่อชาวไทยที่ได้รับการฉลองวาระครบรอบโดยองค์การยูเนสโก |
| --- | --- | --- |
| พระภิกษุ |  สมเด็จพระมหาสมณเจ้า กรมพระปรมานุชิตชิโนรส  พุทธทาสภิกขุ  พระครูวินัยธรมั่น ภูริทตฺโต  สมเด็จพระมหาสมณเจ้า กรมพระยาวชิรญาณวโรรส  |  |
| พระมหากษัตริย์ |  พระบาทสมเด็จพระพุทธเลิศหล้านภาลัย  พระบาทสมเด็จพระมงกุฎเกล้าเจ้าอยู่หัว  พระบาทสมเด็จพระมหาภูมิพลอดุลยเดชมหาราช บรมนาถบพิตร  พระบาทสมเด็จพระจุลจอมเกล้าเจ้าอยู่หัว  พระบาทสมเด็จพระจอมเกล้าเจ้าอยู่หัว  พระบาทสมเด็จพระปกเกล้าเจ้าอยู่หัว  |  |
| พระบรมวงศานุวงศ์ |  สมเด็จพระเจ้าบรมวงศ์เธอ กรมพระยาดำรงราชานุภาพ  สมเด็จพระเจ้าบรมวงศ์เธอ เจ้าฟ้ากรมพระยานริศรานุวัดติวงศ์  พระเจ้าวรวงศ์เธอ กรมหมื่นนราธิปพงศ์ประพันธ์  สมเด็จพระมหิตลาธิเบศร อดุลยเดชวิกรม พระบรมราชชนก  สมเด็จพระศรีนครินทราบรมราชชนนี  พระเจ้าบรมวงศ์เธอ กรมหลวงวงศาธิราชสนิท  สมเด็จพระศรีสวรินทิราบรมราชเทวี พระพันวัสสาอัยยิกาเจ้า  สมเด็จพระศรีพัชรินทราบรมราชินีนาถ พระบรมราชชนนีพันปีหลวง  สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์  |  |
| ราชนิกุล |  หม่อมหลวงปิ่น มาลากุล  หม่อมราชวงศ์คึกฤทธิ์ ปราโมช  หม่อมหลวงบุญเหลือ เทพยสุวรรณ  หม่อมงามจิตต์ บุรฉัตร ณ อยุธยา  เจ้าพระยาพระเสด็จสุเรนทราธิบดี  |  |
| สามัญชน |  สุนทรภู่  พระยาอนุมานราชธน  ปรีดี พนมยงค์  กุหลาบ สายประดิษฐ์  เอื้อ สุนทรสนาน  ป๋วย อึ๊งภากรณ์  กำพล วัชรพล  พระยาศรีสุนทรโวหาร  |  |
 ดูเพิ่ม สถานีย่อย มรดกโลกในไทย 
| ด ค กนายกราชบัณฑิตยสภาของไทย |
| --- | --- | --- |
| นายกราชบัณฑิตยสภา |  พระเจ้าบรมวงศ์เธอ กรมพระดำรงราชานุภาพ  |  |
| นายกราชบัณฑิตยสถาน |  พระยาอนุมานราชธน  พระเจ้าวรวงศ์เธอ กรมหมื่นนราธิปพงศ์ประพันธ์  สุกิจ นิมมานเหมินท์  เสริม วินิจฉัยกุล  พระยาศัลวิธานนิเทศ  บุญพฤกษ์ จาฏามระ  ประยูร กาญจนดุล  ประเสริฐ ณ นคร  อรรถสิทธิ์ เวชชาชีวะ  ชัยอนันต์ สมุทวณิช  ปัญญา บริสุทธิ์  สันทัด โรจนสุนทร  |  |
| นายกราชบัณฑิตยสภา |  สันทัด โรจนสุนทร  ปกรณ์ อดุลพันธุ์  โสภา ชูพิกุลชัย ชปีลมันน์  |  |
| ด ค กทำเนียบผู้อำนวยการและอธิการบดีมหาวิทยาลัยศิลปากร |
| --- | --- |
ผู้อำนวยการ: พระยาอนุมานราชธน (ยง เสฐียรโกเศศ) • พระเจ้าวรวงศ์เธอ พระองค์เจ้าภาณุพันธุ์ยุคล • หลวงรณสิทธิพิชัย (เจือ กาญจนิทุ) • ธนิต อยู่โพธิ์
อธิการบดี: หม่อมหลวงปิ่น มาลากุล(1–3) • หม่อมเจ้ายาใจ จิตรพงศ์(1–2) • แสวง สดประเสริฐ • อดุล วิเชียรเจริญ(1–2) • หม่อมราชวงศ์ทองใหญ่ ทองใหญ่(1–2) • หม่อมเจ้าสุภัทรดิศ ดิศกุล(1–2) • เอนก วีรเวชชพิสัย • ไขศรี ศรีอรุณ(1–2) • ตรึงใจ บูรณสมภพ • พุฒ วีระประเสริฐ • วิวัฒน์ชัย อัตถากร • ภราเดช พยัฆวิเชียร(รักษาการ 1) • อุทัย ดุลยเกษม • ภราเดช พยัฆวิเชียร(รักษาการ 2) • ชัยชาญ ถาวรเวช(1) • วันชัย สุทธะนันท์(1) • ปัญจพล เหล่าพูนพัฒน์(รักษาการ) • ชัยชาญ ถาวรเวช(2) • วันชัย สุทธะนันท์(รักษาการ) • ธนะเศรษฐ์ ง้าวหิรัญพัฒน์
(ในวงเล็บ) หมายถึง วาระการดำรงตำแหน่งของบุคคลนั้น (กรณีมากกว่า 1 วาระ)
พระยาอนุมานราชธน (ยง เสฐียรโกเศศ)
โสนมารค

| โสนมารค |
| --- | --- |
ฮิลสเตชัน

โสนมารคแสดงแผนที่ชัมมูและกัศมีร์โสนมารคแสดงแผนที่ประเทศอินเดีย
พิกัด:  34°20′N 75°20′E﻿ / ﻿34.33°N 75.33°E﻿ / 34.33; 75.33
ประเทศ:  อินเดีย
ดินแดนสหภาพ: ชัมมูและกัศมีร์
อำเภอ: คันเทรพล
ความสูง: 2,730 เมตร (8,960 ฟุต)
ประชากร
 • ทั้งหมด: 392 คน
เขตเวลา: UTC+5:30 (IST)
PIN: 191202
รหัสโทรศัพท์: +91-1942417-
ทะเบียนพาหนะ: JK16
โสนมารค (อักษรโรมัน: Sonamarg, Sonmarg หรือ Sonamarag, เสียงอ่านภาษากัศมีร์: [sɔnɨmarɨɡ]; แปลว่า ทุ่งหญ้าทองคำ) เป็นฮิลล์สเตชั่นในอำเภอคันเทรพล ชัมมูและกัศมีร์ ประเทศอินเดีย ตั้งอยู่ห่างไป 80 กิลโมเตรทางตะวันออกเฉียงเหนือของศรีนคร
โสนมารคมีความสำคัญในประวัติศาสตร์ในฐานะประตูสู่เส้นทางสายไหมโบราณที่เชื่อมต่อทิเบตกับกัศมีร์
โสนมารคตั้งอยู่ในหุบเขากัศมีร์ที่ความสูง 2,730 เมตร (8,960 ฟุต) จากระดับน้ำทะเล และด้วยสภาพภูมิประเทศแบบทุนดราอัลไปน์ที่ในฤดูร้อนมีดอกไม้บาน ทำให้จนถึงปัจจุบัน โสนมารคเป็นจุดหมายปลายทางการท่องเที่ยวที่สำคัญแห่งหนึ่งของกัศมีร์
เทศบาลเมืองศรีราชา

บทความนี้เกี่ยวกับเทศบาลเมือง สำหรับความหมายอื่น ดูที่ ศรีราชา (แก้ความกำกวม)
| เทศบาลเมืองศรีราชา |
| --- | --- |
เทศบาลเมือง
การถอดเสียงอักษรโรมัน
 • อักษรโรมัน: Thetsaban Mueang Sriracha
 จากบนซ้ายไปล่างขวา: ภาพมุมสูงเมืองศรีราชา สวนสุรศักดิ์มนตรี สำนักงานเทศบาลเมืองศรีราชา ถนนสุขุมวิท และเกาะลอย
   ตรา
ทม.ศรีราชาที่ตั้งเทศบาลเมืองศรีราชาในจังหวัดชลบุรี
พิกัด: 13°09′46″N 100°55′19″E﻿ / ﻿13.16278°N 100.92194°E﻿ / 13.16278; 100.92194
ประเทศ:  ไทย
จังหวัด: ชลบุรี
อำเภอ: ศรีราชา
จัดตั้ง: เป็นเทศบาลเมือง พ.ศ. 2538
การปกครอง
 • นายกเทศมนตรี: ฉัตรชัย ทิมกระจ่าง
พื้นที่
 • ทั้งหมด: 4.058 ตร.กม. (1.567 ตร.ไมล์)
ประชากร (2561)
 • ทั้งหมด: 24,127 คน
 • ความหนาแน่น: 5,945.54 คน/ตร.กม. (15,398.9 คน/ตร.ไมล์)
รหัส อปท.: 04200702
ที่อยู่ สำนักงาน: ถนนเจิมจอมพล ตำบลศรีราชา อำเภอศรีราชา จังหวัดชลบุรี
เว็บไซต์: srirachacity.go.th
 ส่วนหนึ่งของสารานุกรมประเทศไทย
ศรีราชา เป็นตำบลและเทศบาลเมืองแห่งหนึ่งในอำเภอศรีราชา จังหวัดชลบุรี ตั้งอยู่ริมชายฝั่งอ่าวไทยทางภาคตะวันออกของประเทศไทย เป็นเมืองท่องเที่ยวที่สำคัญและเป็นเมืองเศรษฐกิจอีกเมืองหนึ่งของจังหวัดชลบุรี
ประวัติ

เมืองศรีราชาแต่เดิมเป็นหมู่บ้านชาวประมงเล็ก ๆ อยู่ทางทิศใต้ของจังหวัดชลบุรี ประชากรส่วนใหญ่ประกอบอาชีพทางการประมง ในปี พ.ศ. 2443 จอมพล มหาอำมาตย์เอก เจ้าพระยาสุรศักดิ์มนตรี เสนาบดีกระทรวงเกษตรพาณิชยการ (กระทรวงเกษตราธิการ) ในขณะนั้นได้ลาออกจากราชการมาประกอบอาชีพทำป่าไม้ตำบลศรีราชา ซึ่งได้พัฒนาและสร้างความเจริญให้กับศรีราชา ทำให้เป็นชุมชนการค้าและสถานที่ท่องเที่ยวที่สำคัญแห่งหนึ่งของภาคตะวันออก
ต่อมาในปี พ.ศ. 2446 ได้มีการย้ายที่ว่าการอำเภอบางพระมาตั้งที่ศรีราชา แต่ยังคงใช้ชื่ออำเภอบางพระตามเดิม และในปี พ.ศ. 2460 ได้เปลี่ยนชื่ออำเภอบางพระมาเป็นอำเภอศรีราชาตามที่ตั้งที่ว่าการอำเภอ
เมื่อวันที่ 19 มิถุนายน พ.ศ. 2488 ตำบลศรีราชาได้รับการยกฐานะให้จัดตั้งเป็นเทศบาลตำบลศรีราชา ตามพระราชกฤษฎีกาการจัดตั้งเทศบาลตำบลศรีราชา จังหวัดชลบุรี โดยใช้บ้านพักของจอมพลและมหาอำมาตย์เอกเจ้าพระยาสุรศักดิ์มนตรีเป็นสำนักงาน และใช้บ้านพักนี้มาจนถึงปี พ.ศ. 2513 จึงได้ย้ายมาสร้างอาคารถาวรเป็นสำนักงานในสถานที่ปัจจุบัน และต่อมาเมื่อวันที่ 24 กันยายน พ.ศ. 2538 จึงได้รับการเปลี่ยนแปลงฐานะจากเทศบาลตำบลศรีราชาเป็นเทศบาลเมืองศรีราชา
ภูมิศาสตร์

เทศบาลเมืองศรีราชาครอบคลุมพื้นที่ตำบลศรีราชาทั้งตำบล ในอำเภอศรีราชา จังหวัดชลบุรี และอยู่ห่างจากกรุงเทพมหานครเป็นระยะทาง ประมาณ 116 กิโลเมตร มีพื้นที่รวมทั้งสิ้น 4.058 ตารางกิโลเมตร เป็นพื้นดิน 2.153 ตารางกิโลเมตร เป็นพื้นน้ำ 1.905 ตารางกิโลเมตร เป็นพื้นที่เกาะลอย 0.112 ตารางกิโลเมตร ฝั่งทะเลยาวประมาณ 2 ตารางกิโลเมตร มีอาณาเขตติดต่อกับพื้นที่ข้างเคียง ดังนี้
ทิศเหนือ ติดต่อกับเขตองค์การบริหารส่วนตำบลบางพระ
ทิศตะวันออก ติดต่อกับเขตเทศบาลนครเจ้าพระยาสุรศักดิ์
ทิศใต้ ติดต่อกับเขตเทศบาลนครเจ้าพระยาสุรศักดิ์
ทิศตะวันตก ติดต่อกับอ่าวไทย
เมืองศรีราชาอยู่ติดชายฝั่งทะเล จึงทำให้อากาศเย็นสบายตลอดปี หน้าร้อนไม่ร้อนจัดและไม่หนาวมาก อุณหภูมิเฉลี่ยตลอดปีมีค่าอยู่ในช่วง 39.6 องศาเซลเซียส อุณหภูมิต่ำสุดจะอยู่ในช่วง 17 องศาเซลเซียส ถึง 26.82 องศาเซลเซียส โดยอุณหภูมิสูงสุดที่วัดได้ 39.6 องศาเซลเซียส ปริมาณน้ำฝนที่วัดได้จะอยู่ในช่วง 960.3 ถึง 1,577.2 มิลลิเมตร ฝนตกมากที่สุดวัดได้ถึง 1,577.2 มิลลิเมตร ส่วนฝนตกน้อยที่สุดวัดได้ 960.3 มิลลิเมตร
ประชากร

ปัจจุบันคาดว่าประชากรในเขตเทศบาลเมืองศรีราชามีจำนวนไม่ต่ำกว่า 40,000 คน ในขณะที่สถิติของสำนักทะเบียนท้องถิ่นเทศบาลเมืองศรีราชา ณ วันที่ 31 ธันวาคม พ.ศ. 2561 มีจำนวน 24,127 คน
อาชีพหลักของประชาชนส่วนใหญ่ในเมืองศรีราชาจะทำการค้าและการประมง เนื่องจากมีทรัพยากรธรรมชาติทางทะเลอยู่เป็นอันมาก และการเป็นเมืองที่มีสถานที่ท่องเที่ยวตามธรรมชาติ เช่น เกาะลอย สวนเต่า ชายทะเล มีนิคมอุตสาหกรรมล้อมรอบ และมีเขตที่อยู่อาศัยล้อมรอบเมือง เช่น บ้านจัดสรร ตึกแถว อาคารชุด โรงแรมขนาดใหญ่ มีผู้นับถือศาสนาพุทธ ร้อยละ 90 ของจำนวนประชากรทั้งหมด ในเขตเทศบาลมีวัด จำนวน 2 วัด มีผู้นับถือศาสนาคริสต์ร้อยละ 9 ของจำนวนประชากรทั้งหมด มีโบสถ์คริสต์ 1 แห่ง และนับถือศาสนาอื่นอีกร้อยละ 1 ของจำนวนประชากรทั้งหมด โดยมีวัดจีน 1 แห่ง